**MINISTERUL MEDIULUI, APELOR ŞI PĂDURILOR**

Direcția politici și strategii silvicultură

Nr. DPSS 162619/04.02.2022

 **SE APROBĂ**

 **SECRETAR DE STAT**

**REFERAT DE APROBARE**

 În temeiul prevederilor  [art. 63 alin. (2) din Legea nr. 46/2008 - Codul silvic, republicată](http://legislatie.just.ro/Public/DetaliiDocumentAfis/203414), cu modificările și completările ulterioare, a fost aprobat Ordinul ministrului mediului şi pădurilor nr. 1.346/2011 pentru aprobarea Regulamentului privind forma şi modul de utilizare a dispozitivelor speciale de marcat, precum şi modul de marcare a arborilor sau a unor loturi de arbori.

 Modificarea prevăzută la art. 10 alin. (7)  reglementează modul de utilizare a dispozitivelor speciale de marcat cu amprentă triunghiulară, inclusiv pentru situațiile în care marcarea se realizează în terenuri forestiere din afara razei de competență a Gărzii forestiere, în baza unei note întocmite de direcția care coordonează activitatea de control din cadrul autorității publice centrale care răspunde de silvicultură, aprobate de către conducătorul acesteia. În acest caz deleațiile de marcare se emit de către conducătorul utilizatorului în baza unei note aprobate de conducătorul direcției care coordonează activitatea de control din cadrul autorității publice centrale care răspunde de silvicultură.

Modificarea prevăzută la art. 10 alin. (7) reglementează utilizarea dispozitivelor speciale de marcat cu amprentă triunghiulară pentru actele de control de fond/parțial întocmite potrivit regulamentului de pază a fondului forestier, în procesul-verbal de control al exploatării parchetului și în procesul-verbal de inventariere. Procesul-verbal de inventariere se întocmește numai în situația în care nu este delimitată proprietatea forestieră, potrivit documentelor de proprietate și nu se poate identifica proprietarul sau în situația controlului în vegetația forestieră din afara fondului forestier national.

 Modificarea prevăzută la art. 171 alin. (3) reglementează emiterea delegațiilor de marcare pentru folosirea dispozitivelor speciale de marcat cu amprentă triunghiulară pentru o perioadă de timp ce nu poate depăși 1an. De asemenea reglementează situația în care personalul împuternicit pentru utilizarea dispozitivului special de marcat cu amprentă triunghiulară este delegat pentru realizarea unui control în baza unei note aprobate de conducătorul direcției care coordonează activitatea de control din cadrul autorității publice centrale care răspunde de silvicultură, acesta va depune delegația de marcare inițială la utilizator, împreună cu raportul de activitate și va primi o nouă delegație de marcare. Personalul silvic împuternicit pentru utilizarea dispozitivului special de marcat cu amprentă triunghiulară are obligația să depună la utilizator, lunar, până la data de 05 a lunii următoare folosirii, raportul de activitate privind folosirea dispozitivului special de marcat și carnetele de inventariere a cioatelor provenite de la arbori tăiați ilegal.”

Art. II din Ordinul ministrului mediului, apelor și pădurilor nr. 486/2021 modificarea și completarea [Regulamentului](http://legislatie.just.ro/Public/DetaliiDocumentAfis/183504) privind forma și modul de utilizare a dispozitivelor speciale de marcat, precum și modul de marcare a arborilor sau a unor loturi de arbori, aprobat prin [Ordinul ministrului mediului și pădurilor nr. 1.346/2011](http://legislatie.just.ro/Public/DetaliiDocumentAfis/183503), publicat în Monitorul Oficial al României, Partea I, nr. 395 din 15 aprilie 2021, se modifică, în sensul instituirii unei proceduri distincte de casare a dispozitivelor speciale de marcat cu amprentă dreptunghiulară, iar alin. (2) se abrogă, pentru punerea în corelare cu prevederile alin.(1)

 Anexele nr. 4 și nr. 5 pct. B la regulament, aprobat prin Ordinul ministrului mediului, apelor și pădurilor nr. 1346/2011 se modifică în mod corespunzător, funcție de modificările operate pe text.

Având în vedere cele prezentate, propunem elaborarea proiectului de ordin pentru modificarea unor acte normative din domeniul silviculturii.

**DIRECTOR**

 **Dănuț IACOB**